kardosdrur/scandi-wiki huggingface dataset:
Blixen-Finecke

Blixen-Finecke var oprindelig en uradelig slægt, hvoraf Blixen stammer fra Pommern. I det 17. århundrede kom den til Sverige, hvor den naturaliseredes i 1723 og i 1772 ophøjedes i friherrelig stand.

Den svenske general Carl Philip von Blixen-Finecke (1750-1829) arvede i 1801 det – ifølge højesteretsassessor Theodosius Ernst Frederik von Blixen-Finecke's testamente – oprettede stamhus Dallund i Søndersø Sogn på Nordfyn. Han blev den 29. oktober 1802 optaget i den danske friherrestand med navnet Blixen-Finecke. Hans sønnesøn baron og minister C.F.A.B. Blixen-Finecke (1822-1873) var far til hofjægermester, baron Frederik Theodor von Blixen-Finecke (1847-1919), der i 1915 fik bevilling til at substituere stamhuset med en fideikommiskapital. Carl Frederik von Blixen-Finecke solgte slægtens sidste godser i Pommern 1848.

Slægten besad tillige stamhuset og slottet Näsbyholm i Skåne. I dag residerer familien på Hesselagergård, der blev erhvervet 1904.

Eksterne henvisninger 
 Salmonsens Leksikon om slægten.

Adelsslægter fra Danmark
Adelsslægter fra Sverige
Portula

Portula er en comune (kommune) i Biella i den italienske region Piemonte, lokaliseret omkring 80 km nordøst for Torino og omkring 14 km nordøst for Biella. Den 31. December 2004, havde byen et indbyggertal på 1,505 og et areal på 11.1 km².

Portula grænser op til følgende kommuner: Caprile, Coggiola, Pray, Trivero. Postnummeret for byen er 13050, og områdekoden er 015.

Demografi

Kilder 

Byer i Piemonte
Biella (provins)
Sibley County

Sibley County er et county i den amerikanske delstat Minnesota. County'et ligger i den centrale del af delstaten og grænser op til McLeod County i nord, Carver County i nordøst, Scott County i øst, Le Sueur County i sydøst Nicollet County i syd og mod Renville County i vest.

Sibley Countys totale areal er 1.555 km², hvoraf 30 km² er vand, og havde i 2000 15.356 indbyggere. Det administrative centrum ligger i byen Gaylord.

Sibley County er opkaldt efter guvernør Henry Hastings Sibley.
 

Counties i Minnesota
Jacob Sverdrup

Jacob Liv Borch Sverdrup (8. februar 1775 på Laugen gård i Nærøy Præstegæld i Namdalen – 15. maj 1841 i Larvik) var en norsk landbrugsforfatter og landmand, bror til Georg Sverdrup, far til Johan Sverdrup.

Sverdrup blev student 1795 og var de følgende år beskæftiget dels med studier, navnlig af sprog og historie, men også med
naturvidenskaberne, dels med privatundervisning, indtil han 1804 blev ansat som lærer og senere inspektør ved Schouboes Institut, dengang en af Københavns bedste privatskoler. Januar 1807 tiltrådte han stillingen som overlærer ved Kongsberg Middelskole, hvor han virkede til november 1812.

Derefter overtog han bestyrelsen af Jarlsberg hovedgård, indtil 1825, da han efter eget ønske fratrådte for at oprette en landbrugsskole på sin ejendomsgård Sem i Borre. Den landbrugsskole, som således kom i stand, var den første, Norge har haft. Med et statsbidrag af 600 speciedaler årlig og et rentefrit lån til oprettelse af værksted for tilvirkning af jordbrugsredskaber holdtes denne skole i gang til 1836, da statsbidraget ophørte. Allerede året i forvejen havde Sverdrup overtaget bestyrelsen af Fritzø Jernværk samt Larviks Grevskab.

Søn af en godsejer og opvokset på landet havde han allerede fra barneårene af modtaget indtryk, der gjorde ham det forholdsvis let i hans manddom at tilegne sig skøn på landbrug. Ved sin sprogkyndighed var det muligt for ham at tilgodegøre sig Albrecht Thaers skrifter, som netop på den tid fremkom, såvel som den dengang forholdsvis rige engelske og skotske landbrugslitteratur; endelig måtte hans kendskab til naturvidenskaberne blive ham til megen nytte.

Begavet med administrativ evne, med erfaring fra sin virksomhed som bestyrer af det store Jarlsbergske gods og endelig i besiddelse af øvelse som lærer kunde han derfor ganske særlig vel rustet begynde sin virksomhed som landbrugsskolebestyrer. Hans skole nød også stærk søgning fra alle kanter af landet. Den var en teoretisk-praktisk skole, hvortil var knyttet et redskabsværksted, og viser sig således at have dannet mønsteret for de nogle år efter Sverdrups død oprettede amtslandbrugsskoler.

Sverdrup udfoldede en betydelig litterær virksomhed; han udgav tidsskrifterne: "Oeconomiske Annaler" (1819—22), "Magasin for Landmanden" bind 1—7 (Kristiania 1828—32), samt "Den erfarne Landmand, et agronomisk Blad" (1837—39). Videre skrev han en for sin tid udmærket Lærebog i den norske Landhusholdning i 2 dele (1832—34), som udkom i ikke mindre end 3 oplag, desuden flere mindre skrifter. Sverdrup var en betydelig personlighed, som ved sine skrifter og ved sin lærervirksomhed, støttet til en stor praktisk virksomhed, øvede megen indflydelse på det norske landbrugs udvikling.

Eksterne henvisninger 
 

Landmænd fra Norge
Faglitterære forfattere fra Norge
Dansksprogede forfattere fra Norge
Nordmænd i 1700-tallet
Nordmænd i 1800-tallet
Personer i Dansk Biografisk Leksikon
Salmonsens
Jacob
Alumni fra Københavns Universitet
Carl Friedrich Zöllner

Carl Friedrich Zöllner (17. marts 1800 i Mittelhausen i Thüringen – 25. september 1860 i Leipzig) var en tysk komponist og dirigent, far til Heinrich Zöllner.

Zöllner gennemgik Thomasskolen i Leipzig og stiftede 1833 den første "Zöllnerforening"; han har skrevet talrige sange for mandskor og blandet kor.

Kilder 

 

Komponister fra Tyskland
Dirigenter fra Tyskland
Tyskere i 1800-tallet
Personer fra Thüringen
Salmonsens
Mount Longonots nationalpark

Mount Longonots nationalpark er en nationalpark omkring vulkanen Longonot i Kenya. Parken ligger lige syd for Naivasha i provinsen  Rift Valley og omkring 90 km nord for Nairobi.

Fra nationalparkens indgang går en sti op til og rundt langs vulkanens krater. I området findes blandt andet zebraer, antiloper, giraffer og bøffler.

Klimaet i parken er varmt og tørt , med en gennemsnitlig årsnedbør på mellem 510 og 760 millimeter regn. De højeste temperaturer svinger mellem 26 og 30 grader.

Vulkanen Longonot havde sit seneste udbrud i 1860.

Kilder

Nationalparker i Kenya

de:Mount Longonot
Harald Ulrik Sverdrup (politiker)

Harald Ulrik Sverdrup (født 18. februar 1813 på Jarlsberg Hovedgård, død 23. april 1891 i Balestrand) var en norsk præst og politiker, søn af Jacob Sverdrup, far til Jakob Sverdrup.

Sverdrup blev student 1831, cand. theol. 1837 og var 1837—45 amanuensis ved Universitetsbiblioteket i Kristiania (Oslo). I 1845 blev han residerende kapellan i Leikanger, i 1849 sognepræst i Balestrand, en stilling han beholdt til sin pensionering i 1883. 

Han kom samtidig med broderen Johan ind i politik og repræsenterede Nordre Bergenhus Amt i alle Storting 1851—76 for Venstre. Bortset fra perioden 1871—73, hvor den Jabækske bondevensbevægelse forhindrede ham i at kandidere. Sverdrup havde betydelig indflydelse på skolevæsenets udvikling, og som medlem af kirkekomiteen gjorde han et stort arbejde med at udforme forslag og indstillinger.

Kilder 

 

Præster fra Norge
Stortingsrepræsentanter
Salmonsens
Nordmænd i 1800-tallet
Harald Ulrik 1
Franz von Holtzendorff

Franz von Holtzendorff henviser til følgende personer:

 Franz von Holtzendorff (politiker) (1804–1871), tysk politiker og publicist
 Franz von Holtzendorff (jurist) (1829–1889), tysk strafferetsekspert
Heinrich Zöllner

Heinrich Zöllner (født 4. juli 1854 i Leipzig, død 4. maj 1941 i Freiburg im Breisgau) var en tysk komponist og dirigent, søn af Carl Friedrich Zöllner.

Zöllner studerede kort tid jura, men blev 1875 elev ved konservatoriet i Leipzig, gik 1878 som universitetsmusikdirektør til Dorpat, blev 1889 dirigent for Männergesangverein i Köln og lærer ved konservatoriet dér; i 1890 gik Zöllner til New York, i 1898 blev han universitetsmusikdirektør i Leipzig og 1908 kapelmester i Amsterdam; siden atter i Leipzig.

Zöllner har skrevet nogle operaer (blandt andre Die versunkene Glocke efter Gerhart Hauptmann, en symfoni, store mandskor som Die Hunnenschlacht, Columbus og flere strygekvartetter, talrige mindre mandskor og sange med klaver.

Kilder 
 

Operakomponister fra Tyskland
Dirigenter fra Tyskland
Tyskere i 1800-tallet
Tyskere i 1900-tallet
Personer fra Leipzig
Salmonsens
Blixen

Blixen er en uradelig slægt fra Forpommern, der har været kendt siden 1239. Den havde godser syd for Greifswald: Klein Zastrow, Jargenow, Sestelin og Negentin.

Efterhånden kom slægten til Sverige (1756) og Danmark (1801), hvor den antog navnet Blixen-Finecke, og baron Carl Frederik von Blixen-Finecke solgte derfor de forpommerske godser Klein Zastrow og Sestelin i 1848.

Se også 
 Blixen-Finecke 
 Dinesen

Adelsslægter fra Pommern
Gerhart Hauptmann

Gerhart Johann Robert Hauptmann (født 15. november 1862 i Obersalzbrunn, Schlesien, død 6. juni 1946 i Agnetendorf) var en tysk digter.

Hauptmann gik først i landsbyskolen, og det var hensigten, at han skulle være landmand, men det lykkedes ham dog trods de små forhold i hjemmet at komme ind på kunstskolen i
Breslau som elev af billedhuggeren Robert Härtel. Senere studerede han i Jena, og hans første digteriske forsøg var en dramatisering af Esaias Tegnérs Frithiof’s Saga under titlen Ingeborg. 1883 drog han til Italien, bosatte sig efter sin hjemkomst dels i Berlin, dels i Schreibershau, og opholdt sig senere længere tid ad gangen på sin ejendom »Agnetendorf« i Riesengebirge.

Hans første bog, det episke digt Promethidenlos vakte kun lidt opmærksomhed, men hans naturalistiske drama Vor Sonnenaufgang blev ved førsteopførelsen på Freie Bühne i Berlin 20. oktober 1889 et modsigelsens tegn. Nu fulgte den lange række dramatiske værker, der har gjort Hauptmann til en af det moderne Tysklands førende digtere — sådanne skuespil som Der Friedensfest, Einsame Menschen, Die Weber (opført på Dagmarteatret i København), Fuhrmann Henschel (do.), Rose-Bernd (do.), Der Biberpelz (do.), Hanneles Himmelfahrt (do.), eventyrstykker som Die versunkene Glocke (opført på Dagmarteatret) og Und Pippa tanzt, Der rothe Hahn, Michael Kramer og Die Ratten, historiske dramaer som Florian Geyer, Der arme Heinrich, Griselda, König Karls Geisel fulgte efter.

Fremdeles det mærkelige drama Gabriel Schillings Flucht — opført første gang ved festspillene i Lauchstädt juni 1912 — og Ein Festspiel in deutschen Reimen, der 1913 blev givet som 100 års festspil i Breslau, men hvis opførelse blev afbrudt af patriotiske grunde. Hans sidste drama er Der weisze Heiland (1920). Fremdeles har Hauptmann skrevet novellesamlingen Bahnwärter Thiel — Der Apostel og de store romaner Der Narr in Christo Emanuel Quint (1910) og Atlantis (1912). En rejse i Grækenland skildrede han i Griechischer Frühling (1908). Hauptmann, der i karakterskildring og original poetisk idérigdom står højt i moderne digtning, modtog 1912 Nobelprisen. På sin rejse fra Stockholm hædredes han december 1912 i København med en festforestilling på Dagmarteatret.

Eksterne henvisninger 

 

Dramatikere fra Tyskland
Nobelprismodtagere fra Tyskland
Nobelprismodtagere i litteratur
Tyskere i 1800-tallet
Tyskere i 1900-tallet
Personer fra Schlesien
Æresdoktorer ved University of Oxford
Caprile

Caprile er en comune (kommune) i Biella i den italienske region Piemonte, lokaliseret omkring 80 km nordøst for Turin og omkring 20 km nordøst for Biella. Den 31. December 2004, havde byen et indbyggertal på 221 og et areal på 11.4 km².

Portula grænser op til følgende kommuner: Ailoche, Coggiola, Crevacuore, Guardabosone, Portula, Postua, Pray, Scopello, Trivero. En person fra byen kaldes en Caprilesi. Postnummeret for byen er 13864, og områdekoden er 015.

Demografi

Kilder

Eksterne henvisninger 

Byer i Piemonte
Biella (provins)
Kidd

Nicholas Westwood Kidd (født 31. marts 1989 i Dundee, Skotland), bedre kendt under kunstnernavnet Kidd eller Heimdals Sidste Vogter, er en dansk rapper. Han står bag undergrundshits som "Kysset med Jamel" og "Gøre sin ting",  samt hittet "Ik lavet penge".

De første udgivelser fra Kidd blev udgivet via YouTube og opnåede betydelig gennemslagskraft og Kidd blev hurtig anset for en del af den nye generation af danske rappere.

Karriere 
Kidd udgav den 9. september 2011 singlen "Ik lavet penge" på YouTube. Singlen blev hurtigt et hit, og i oktober 2011 udgav Kidd sin debut EP med titlen Greatest Hits 2011. og blev i oktober måned 2011 det mest downloadede danske album på iTunes. "Ik lavet penge" blev inkluderet på Absolute Hits 2011, udgivet den 7. november 2011. EP'en Greatest Hits 2011 opnåede blandede anmeldelser blandt kritikerne i de etablerede medier.. Den kommercielle succes med EP'en har givet Kidd en betydelig medieomtale. Kidd blev i oktober måned 2011 nomineret til prisen "Årets innovatør" ved Danish Music Awards.. Han optrådte til Danish Music Awards med "Ik lavet penge".

Trods sin hurtige succes og lovende fremtid, udmeldte Westwood på sin Twitter-profil onsdag den 4. januar 2012, at han stoppede sin karriere

Søndag den 8. januar 2012 besøgte Westwood programmet Clement Søndag på DR1. Her slog han fast at Kidd-projektet var et overstået kapitel. Han afslørede at det hele startede som en joke med nummeret "Kysset med Jamel" og at numrene, der senere er blevet kæmpe hits, højst tog 7-10 minutter at skrive. Westwood ville sætte fokus på hvor ukritiske mennesker er.
Som afslutning på sin karierre, holdt Han en "afskedskoncert" I lille vega, men blot et år senere udkom dokumentarfilmen "Kidd life" og de to nye sange 16 og fetterlein. Den 27 september 2013 holdt han og resten af CHEFF records en kæmpe koncert I store vega, og Kidd har nu klargjort at Han IKKE vil stoppe med musik.
Den 19. januar 2012 blev Kidd politianmeldt for dødstrusler mod Pia Kjærsgaard og Morten Messerschmidt, efter at han i et interview ytrede "Jeg håber, at nogen dræber dem."

Singleforløberen "Brunt øje" fra albummet "Kiddæssancen" udkom eksklusivt på Spotify den 14. marts 2014, mens det blev udgivet officielt den 17. marts 2014.

Den 23. marts 2015 udgav han singlen, "Ruller Stadig", under sit nye kunstnernavn, Heimdals Sidste vogter. Dette er den første single fra hans kommende EP.

Kidd gæstede i marts 2015 Jarins Corner, hvor han fortæller om sit nye projekt som Heimdals Sidste Vogter og spillede sin nye single, "Ruller Stadig" for første gang.

Den 23 september 2016 udgav han endnu en single under navnet Kidd. Den hed "Kidd er din far".

I 2021 udgav han en single under navnet Kidd ved navn "Buongiorno". det er produceren Tais samt Asmus og Emil Harm.

Diskografi

Noter 

Rappere fra Danmark
Down to Earth (bog)

Down to Earth (1999) er en faglitteratur-bog af den australske forfatter Tim Winton og fotografen Richard Woldendorp. Bogen er en samling af fotografier af det australske landskab, med et medfølgende essay af Winton, der undersøger hans personlige svar til landet.

Kilder 

Litteratur i 1999
Bøger af Tim Winton
Samson Eitrem

Samson Eitrem (født 28. december 1872 i Kragerø, død 8. juli 1966 i Oslo) var en norsk filolog.

Eitrem blev cand. mag. 1896, Dr. phil. 1903 og professor i klassisk filologi ved Kristiania Universitet siden 1914. Han fik 1898 kronprinsens guldmedalje for en afhandling om Ovid's mytologiske Kilder (utrykt). Hans skrifter beskæftiger sig væsentlig med græsk-romersk mytologi og kultus, således hans afhandling for doktorgraden, Die göttlichen Zwillinge bei den Griechen (Kristiania Videnskabs Selskabs skrifter, 1902), og hans bidrag til Pauly-Wissowas Realencyclopädie der classischen Altertumswissenschaft (blandt andet artiklerne Hermes, Hera, Heros). I Opferritus und Voropfer der Griechen und Romer (Kristiania Videnskabs Selskabs skrifter, 1914) stiller han overalt de dødes kultus i forgrunden under stærk benyttelse af
folkloristisk materiale, idet han i den indledende offerritus søger at konstatere resterne af tidligere kultusformer, som koncentrerede sig om dyrkelsen af de døde. Inden for samme område hører hans Beiträge zur griechischen Religionsgeschichte, I-II (udkommet sammesteds 1910 og 1916).

Desuden har han fra tekstkritisk, dramaturgisk og mytografisk standpunkt givet bidrag til belysning af klassiske forfattere, således af Homer (Zur Ilias-Analyse, Kristiania Videnskabs Selskabs skrifter, 1901, og Die Phaiakenepisode in der Odyssee, Kristiania Videnskabs Selskabs skrifter, 1904), Aischylos (Aischylos, populære Forelæsninger over Grækernes ældste Drama, 1907), Aristofanes, Menander, Plautus, Terents, Ovid og andre enkelte afhandlinger beskæftiger sig med græsk papyrologi. Af mere populær art er Cicero og hans tid, paa grundlag av de efterlatte breve (1910) og
lejlighedsvise artikler i tidsskrifter og dagspressen. Eitrem har senere blandt andet udgivet Beiträge zur griechischen Religionsgeschichte, II-III (1917-20) og Guder og heroer (1918). Sammen med professor Gunnar Rudberg stod han fra 1924 som udgiver af Symbolæ Osloenses. Han blev medlem af Videnskabernes Selskab 1931.

Kilder 

 

Filologer fra Norge
Klassiske filologer
Ansatte ved Oslo Universitet
Faglitterære forfattere fra Norge
Medlemmer af Videnskabernes Selskab
Norsksprogede forfattere fra Norge
Nordmænd i 1800-tallet
Nordmænd i 1900-tallet
John Jensen (fodboldspiller, født 1937)

John Jensen (født 13. maj 1937, død 13. september 2012) var en dansk fodboldspiller, der var angriber på AGF's guldalderhold i 1950'erne og var med til at vinde det danske mesterskab tre gange (1956, 1957 og 1960) og DBU's landspokalturnering ligeledes tre gange (1957, 1960 og 1961).

John Jensen var en af sin tids største angrebstalenter i dansk fodbold. Allerede som 16-årig var han god nok til AGFs førsteholdstrup, men DBU afslog at lade ham spille. Han måtte derfor pænt vente med debuten til 1955. Det blev til 167 kampe og 100 mål for AGF i perioden 1955-63. I landspokalturneringen opnåede han at score 23 mål i 26 kampe, hvilket stadig er klubrekord. Han blev blandt andet hele turneringens topscorer i 1957 med otte ud af AGF's i alt 20 mål. Han er lillebror til Erik Jensen, der også spillede i angrebet for AGF.

John Jensen opnåede dog kun 4 A-landskampe. Han scorede, da han debuterede som 20-årig i en VM-kvalifikationskamp i Idrætsparken mod England 15. maj 1957. John Jensen spillede sin sidste landskamp et år senere mod Polen.

John Jensen døde 13. september 2012 i en alder af 75 år .

Referencer

Eksterne henvisninger 
 

Personer fra Aarhus
Fodboldspillere fra Danmark
Fodboldlandsholdsspillere fra Danmark
Fodboldspillere fra AGF
Robert Eitner

Robert Eitner (født 22. oktober 1832 i Breslau, død 9. februar 1905 i Templin) var en tysk musiker og musikhistoriker.

Eitner virkede fra 1852 som klaverlærer i Berlin, hvor han grundede en egen musikskole og (1868) organiserede Gesellschaft für Musikgeschichte; i de senere år levede Eitner til dels i Holland. Eitners hovedvirksomhed har været helliget musikhistorien, navnlig
studiet af 16. og 17. århundredes værker, og han har udgivet bibliografiske arbejder om Leo Hasler, Orlando Lasso, Sweelinck og fleres kompositioner samt i forening med andre forfattere Bibliographie der Musiksammelwerke des 16. und 17. Jahrhunderts og navnlig det meget benyttede og fortjenstfulde Quellenlexikon, Biographie und Bibliographie über der Musiker und Musikgelehrten der christlichen Zeitrechnung bis zur Mitte des 19. Jahrhunderts, 10 bind (1899-1904). Eitners egne kompositioner er få og uden betydning.

Kilder 

 

Musikforskere fra Tyskland
Musikhistorikere fra Tyskland
Faglitterære forfattere fra Tyskland
Pianister fra Tyskland
Tyskere i 1800-tallet
Tyskere i 1900-tallet
Personer fra Breslau
George Eden, 1. jarl af Auckland

George Eden, 1. Jarl af Auckland (25. august 1784-1. januar 1849) var en britisk statsmand, søn af William Eden, 1. baron Auckland.

Auckland valgtes 1810 til underhuset og arvede 1814 sæde i overhuset, hvor han trofast støttede whigerne. Han blev derfor november 1830 handelsminister under Jarl Grey indtil april 1834 og derefter første admiralitetslord under Melbourne; var februar 1836-marts 1842 generalguvernør i Indien. Han påførte 1838 Afghanistan krig og blev efter de første sejre forfremmet til jarl 1839, men led senere afgjort nederlag. Alligevel blev han juli 1846 på ny minister for flåden indtil sin død.

Kilder 

 

Handelsministre fra Storbritannien
Marineministre fra Storbritannien
Indiens generalguvernører
Jarler fra Det Forenede Kongerige
Baroner fra Irland
Baroner fra Storbritannien
Briter i 1700-tallet
Briter i 1800-tallet
Salmonsens
William Eden, 1. baron Auckland

William Eden, 1. baron Auckland (3. april 1745 – 28. maj 1814) var en britisk statsmand, far til George Eden, 1. jarl af Auckland.

Auckland blev 1769 indskrevet som sagfører og skrev 1771 Principles of the Penal Law; 1772 udnævntes han til understatssekretær, valgtes 1774 til Underhuset og fik 1776 sæde i Board of Trade, samt var 1778 en af de 5 kommissærer, der sendtes til Nordamerika for at opnå forståelse med de oprørske kolonier.

I 1780 blev han oversekretær for Irland indtil april 1782 og april-december 1783 viceskatmester for Irland under blandingsministeriet Shelburne; fik under William Pitt den yngre igen sæde i Board of Trade, men brugtes især i diplomatiske sendelser, således 1785-87 til Paris, hvor han sluttede vigtige handelsoverenskomster, 1788 til Madrid og 1790-93 til Nederlandene.

I 1789 blev han irsk peer som baron Auckland og 1793 britisk. I 1798 blev han generalpostmester, beholdt 1801-04 stillingen under Addington og blev 1806 handelsminister i det liberale ministerium Grenville, samt hørte senere til Whigerne. Hans Journals and Correspondence udgaves 1860-62 i 4 bind.

Kilder 

 

Ministre fra Storbritannien
Handelsministre fra Storbritannien
Diplomater fra Storbritannien
Baroner fra Storbritannien
Baroner fra Irland
Briter i 1700-tallet
Briter i 1800-tallet
Salmonsens
Rudolf Eisler

Rudolf Eisler (født 7. januar 1873 i Wien, død 13. december 1926 sammesteds) var en østrigsk sociolog og filosof.
 
Eisler arbejdede som sekretær for Wiens Soziologische Gesellschaft. Han skrev bl.a. Einführung in der Philosophie (1897), Elemente der Logik (1898, 2. udgave 1910), Katechismus der Soziologie (1903), en kernefuld og ansporende håndbog, Allgemeine Kulturgeschichte (1904), Geschichte der Wissenschaften (1906), Geschichte des Monismus (1909), Wörterbuch der philosophischen Begriffe (3. udgave, 3 bind, 1909) og en større håndbog Philosophisches Lexikon (1912). I 1908 påbegyndte han udgivelsen af Philosophisch-soziologische Bücherei, som han redigerede. Det indeholdt forskellige værker, navnlig af samtidens betydeligste tænkere i oversættelse.

Eksterne henvisninger 

 

Filosoffer fra Østrig
Sociologer fra Østrig
Faglitterære forfattere fra Østrig
Tysksprogede forfattere
Østrigere i 1800-tallet
Østrigere i 1900-tallet
Personer fra Wien
Brasiliens Grand Prix

Brasiliens Grand Prix (Grande Prêmio do Brasil på portugisisk) er et Formel 1-løb som første gang blev arrangeret i 1973 som en del af Formel 1-mesterskabet. Det blev afholdt på Autódromo Internacional Nelson Piquet-banen og afholdes nu på Autódromo José Carlos Pace-banen.

Vindere af Brasiliens Grand Prix 

De som er markeret med lyserøde baggrund var ikke en del af Formel 1-VM.

Gentagne vindere (Kørere) 

Kørene som er fremhavet i fedt deltager stadig i Formula One championship
Et lyserøde baggrund betyder at pågældende løb ikke var del af Formula One World Championship.

Gentagne vindere (Konstruktørene) 

Konstruktørene som er fremhavet i fedt deltager stadig i Formula One championship
Et lyserøde baggrund betyder at pågældende løb ikke var del af Formula One World Championship.

Sponsorer 
 Grande Prêmio Marlboro do Brasil 1999-2004
 Grande Prêmio Petrobras do Brasil 2009-nuværende